CELEX: 62014CN0552
Language: fi
Date: 2014-12-01 00:00:00
Title: Asia C-552/14 P: Valitus, jonka Canon Europa NV on tehnyt 1.12.2014 unionin yleisen tuomioistuimen (kuudes jaosto) asiassa T-34/11, Canon Europa NV v. Euroopan komissio, 16.9.2014 antamasta tuomiosta

9.2.2015   
            
            
               FI
            
            
               Euroopan unionin virallinen lehti
            
            
               C 46/27
            
         Valitus, jonka Canon Europa NV on tehnyt 1.12.2014 unionin yleisen tuomioistuimen (kuudes jaosto) asiassa T-34/11, Canon Europa NV v. Euroopan komissio, 16.9.2014 antamasta tuomiosta
   (Asia C-552/14 P)
   (2015/C 046/33)
   Oikeudenkäyntikieli: englanti
   
      Asianosaiset
   
   
      Valittaja: Canon Europa NV (edustajat: avocat P. De Baere ja advogado P. Muñiz)
   
      Muu osapuoli: Euroopan komissio
   
      Vaatimukset
   
   Valittaja vaatii, että unionin tuomioistuin
   
               —
            
            
               kumoaa kokonaisuudessaan unionin yleisen tuomioistuimen asiassa T-34/11 antaman määräyksen
            
         
               —
            
            
               ottaa valituksen tutkittavaksi
            
         
               —
            
            
               palauttaa asian unionin yleiseen tuomioistuimeen asiakysymyksen ratkaisemista varten
            
         
               —
            
            
               velvoittaa vastaajan korvaamaan tästä menettelystä ja unionin yleisessä tuomioistuimessa käydystä menettelystä aiheutuneet oikeudenkäyntikulut
            
         
      Oikeudelliset perusteet ja pääasialliset perustelut
   
   Valittaja esittää muutoksenhakunsa tueksi seuraavat kaksi valitusperustetta:
   Ensinnäkin unionin yleinen tuomioistuin on tehnyt oikeudellisen virheen tulkitessaan ja soveltaessaan SEUT 263 artiklaa, kun se on katsonut, että asetus edellytti tässä säännöksessä tarkoitettuja täytäntöönpanotoimenpiteitä.
   Toiseksi unionin yleinen tuomioistuin on loukannut valittajan oikeuttaa tulla kuulluksi, tehnyt valittajan esittämiä todisteita koskevan virheellisen oikeudellisen luonnehdinnan tai vaihtoehtoisesti ottanut nämä todisteet huomioon vääristyneellä tavalla.